מעוניינים לגדל חיית מחמד?
מעט כל ילד שני מייחל לגדל חיית מחמד כלשהי בבית, ובדרך כלל החיה המבוקשת והנפוצה ביותר היא הכלב. פרט לכלב, קיימים בעלי חיים רבים אחרים היכולים להיחשב לחיות מחמד כמו: חתול, אוגר, ארנבת, דגים ובעצם כל חיה אחרת היכולה להימצא בתוך הבית או בחצר הבית. חיות מחמד רבות ניתן לרכוש בחנות חיות המיועדת לכך, וחנות החיות בית הכלב בפתח תקווה היא ה-מקום לחיות מחמד ולחובביהן.
מחקרים רבים מראים שגידול וטיפוח חיית מחמד בבית או בחצר, יוצרת יתרונות רבים עבור הילד ובני הבית. אולם, רגע לפני שאתם הולכים לחנות החיות או מזמינים חיית מחמד כלשהי מחנות חיות מקוונת, חשוב לדעת אם אכן בני הבית והילד אכן מוכנים לשאת בתוצאות הנלוות לכך. כלומר, לשאת בחובות ולא רק בזכויות, או שמא ירגישו מועקה ונטל בהימצאות בעל החיים בבית.
מה דורשת חיית המחמד?
חנויות חיות שונות יודעות איך לטפל בחיות ומהם הצרכים של כל חיה וחיה, כי הרי זוהי המומחיות שלהן. רוב חיות המחמד אינן נזקקות לצרכים מיוחדים, אלא רק לחום ואהבה, מזון ושתייה, משחקים וגירויים שונים, מקום לינה נאות וטיפול מסור; והשאר, אלו כבר פינוקים. בכל אופן, תמיד אפשר להתייעץ עם איש מקצוע בחנות חיות המחמד. כי יותר מאשר החיה מקבלת, היא נותנת.
אז מה בעצם חיובי בנוכחות חיית מחמד בבית?
מבחינה חברתית: בעל החיים (נניח כלב) יוצר תחום עניין נוסף עבור הילד – מעין תחביב. מלבד זאת, חיית המחמד משמשת לילד חברה. עמה הילד משחק ומשתעשע, מתענג מכיף, מטייל ומתמלא שמחה. הילד מתייחס אל חיית המחמד שלו כמו אל חבר קרוב: משוחח עמו, סומך עליו, מגלה לו את רגשותיו וסודותיו, משתף אותו בחייו ובקורותיו ודואג לצרכיו. נראה שילדים שיש בבעלותם חיית מחמד כלשהי, בדרך כלל חברתיים ותקשורתיים יותר מילדים אחרים בני גילם. חיית המחמד גורמת לילד סגור ומופנם להיפתח יותר - רגשית וחברתית.
מבחינה שכלית: בעל החיים יוצר עניין אצל הילד, וטבעי שהילד ירצה לדעת, לחקור וללמוד עליו: ממה הוא פוחד, מה הוא אוכל, מה הוא אוהב, מה טוב לו ומה מזיק לו. כתוצאה מכך, ייתכן שהילד ירצה ללמוד אף על בעלי חיים אחרים בכך שישאל שאלות, יבדוק מקורות מידע שונים, ירצה להתייעץ עם בעלי ניסיון כמו אנשים מחנות חיות וכדומה. בכך ייפתח את הידע והסקרנות הטבעית שלו בתחום זה ובתחומים אחרים.
מבחינה אישית ולבניית האופי: חיית המחמד משמשת לילד מקור ביטחון נוסף ואהבה ללא תנאי. הימצאות בעל החיים מסייעת לחיזוק הדימוי וההערכה העצמית של הילד, כיוון שהחיה תלויה בו לחלוטין והילד מהווה את מקור הסמכות וההערצה שלה. בכך, הדבר גורם לחיזוק כושר מנהיגות ומשמעת אצל הילד. בנוסף, הילד לומד מהן אחריות, אכפתיות, נתינה ועזרה לזולת והוא חש רגשי אמפתיה לבעלי החיים ולבני האדם, כולל בני משפחתו. הילד לומד לקבל את השונה ולהיפתח אליו.
מבחינה משפחתית: מהרגע שמביאים את החיה מחנות החיות או ממקור אחר, נמצא שהדבר תורם יותר לתחושת ה"ביחד" המשפחתית. הדבר תורם אף לאווירה משפחתית יומית חיובית, בבילוי שעות הפנאי עם בעל החיים, האהבה והטיפול בו וכדומה.
מבחינה בריאותית: מבחינה פיזיולוגית, הימצאות חיה ביתית תורמת להורדת לחץ הדם ולהפחתת חרדות שונות, ואפילו להפחתת אלרגיות. לא לחינם יש תחום שלם ברפואה בו עוסקים בטיפול בבני אדם בעזרת בעלי חיים.
עכשיו, כל שנותר הוא לרוץ לחנות החיות הקרובה ולרכוש חיית מחמד בשביל הילדים; ומי יודע, אולי זו תחילתה של ידידות מופלאה.